Imuteiden gammakuvaus

|  |  |
| --- | --- |
| Kuvaus: | Ohje tutkimukseen tulevalle potilaalle |

**Tutkimuksen tarkoitus** Imunestekierron selvittäminen

**Esivalmistelut** Ei erityisiä esivalmisteluita. Ennen kuvausta pyritään varmistamaan, ettei esimerkiksi paidan hihat tms. vaatteet purista ja siten estä imunestekiertoa. Kompressiotuotteet on otettava pois ennen pistämistä.

**Tutkimuksen kulku** Tutkimusaine pistetään ihon alle (isovarpaan ja toisen varpaan väliin tai etusormen ja keskisormen väliin), molempiin ala- tai yläraajoihin. Välittömästi tutkimusaineen laiton jälkeen aloitetaan kuvaus. Kuvia otetaan useita, tarvittaessa vielä neljän tunnin kuluttua tutkimusaineen laitosta. Kuvausten välillä saat jaloitella. Varaa tutkimukseen aikaa viisi tuntia.

**Tutkimuksen jälkeen** Tutkimuksen jälkeen sinun tulee juoda runsaasti. Käy usein myös WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka vuoksi vältä läheistä kontaktia pieniin lapsiin sekä raskaana oleviin tutkimuspäivänä. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä 24 tunnin imetystauko tutkimuksen jälkeen. Hävitä tauon aikana lypsetty maito.

Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

 Huom! sisääntulokerros on 0-kerros

**Lisätiedot** Jos olet raskaana, sinulla on kysyttävää, tai sinulle tulee äkillinen este, ota yhteys kliinisen fysiologian ja isotooppilääketieteen yksikköön puh.017-173270